text: [{"text_idx": "#000001", "text": "Varmakelda: Konsert vi\u00f0 Lenu Anderssen"}, {"text_idx": "#000004", "text": "Lena Anderssen hevur vi\u00f0 si\u0301num fimm u\u0301tga\u0301vum undir egnum navni sta\u00f0fest seg sum ein av okkara k\u00e6ru songfuglunum her a\u0301 landi vi\u00f0 eini perlur\u00f8\u00f0 av sangum. Nevnast kunnu Oh My Lady, I Still Love You, The Airport, Oh Brother With The Broken Wing fyri bara at nevna nakrar. Og nu\u0301 gle\u00f0a vit okkum at bjo\u0301\u00f0a henni a\u0301 pall i\u0301 Mentanarhu\u0301sinum i\u0301 Fuglafir\u00f0i fri\u0301ggjakv\u00f8ldi\u00f0 30. juni klokkan 20."}, {"text_idx": "#000005", "text": "Vi\u00f0 s\u00e6r hetta kv\u00f8ldi\u00f0 hevur Lena \u2013 umframt mannin hja\u0301 s\u00e6r Niclas Johannesen a\u0301 guitara \u2013 eisini Jo\u0301hannus a\u0301 Ro\u0301gvu Joensen a\u0301 bassinum og Jo\u0301sva Debes aftan fyri trummurnar. Henda v\u00e6l samansp\u00e6lda kvartettin hevur veri\u00f0 a\u0301 konsertfer\u00f0um uttanlands i\u0301 fleiri umf\u00f8rum seinnu a\u0301rini, og Lena og hennara bo\u0301lkur sp\u00e6ldu seinast i\u0301 F\u00f8royum a\u0301 G! Festivalinum og Summarfestivalinum farna a\u0301r, har sko\u00f0sma\u0301lini vo\u0301ru sera go\u0301\u00f0."}, {"text_idx": "#000006", "text": "Hetta ver\u00f0ur sostatt eitt serligt h\u00f8vi at hoyra Lenu saman vi\u00f0 bo\u0301lki i\u0301 konsertsali og fja\u0301lgum karmum, har hennara styrki sum artistur sanniliga eisini liggur. Eitt sermerki vi\u00f0 Lenu er hennara inniligu framf\u00f8rslur og perso\u0301nligu sangir, sum to\u0301 eisini kunnu fara heilt upp fra\u0301 vi\u00f0 l\u00f8gum so sum Who Am I, Dream Chaser og Let Your Scars Dance."}, {"text_idx": "#000007", "text": "To\u0301nleikurin, Lena fer at framf\u00f8ra 30. juni, fer ikki bara at vera av teimum u\u0301tga\u0301vum, hon longu hevur givi\u00f0 u\u0301t, men eisini fara n\u00f8kur l\u00f8g av komandi u\u0301tga\u0301vuni State of the Land, umframt okkurt f\u00f8royskt lag, eisini at vera a\u0301 skra\u0301nni."}, {"text_idx": "#000008", "text": "So gle\u00f0i tykkum til eina konsert, sum fer at vera b\u00e6\u00f0i innilig og intens."}]